Document ID: 31993R2580

ΚΑΝΟΝΙΣΜΟΣ (ΕΥΡΑΤΟΜ, ΕΚΑΧ, ΕΟΚ) αριθ. 2580/93 ΤΟΥ ΣΥΜΒΟΥΛΙΟΥ της 17ης Σεπτεμβρίου 1993 για την προσαρμογή των διορθωτικών συντελεστών που εφαρμόζονται σε ορισμένα κράτη μέλη στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3947/92 (2), και ιδίως τα άρθρα 63, 64, 65, 65α, 82 και το παράρτημα ΧΙ του εν λόγω κανονισμού υπηρεσιακής κατάστασης, καθώς και το άρθρο 20 εδάφιο 1 και το άρθρο 64 του εν λόγω καθεστώτος,
την πρόταση της Επιτροπής,
Εκτιμώντας ότι, κατά το δεύτερο εξάμηνο του 1992 σημειώθηκε αισθητή αύξηση του κόστους ζωής σε ορισμένα κράτη μέλη όπου υπηρετούν υπάλληλοι και λοιπό προσωπικό των Ευρωπαϊκών Κοινοτήτων- ότι, από την 1η Ιανουαρίου 1993, πρέπει να γίνει αναπροσαρμογή των διορθωτικών συντελεστών που εφαρμόζονται δυνάμει του κανονισμού (ΕΟΚ) αριθ. 3761/92 (3) στις αποδοχές και τις συντάξεις των υπαλλήλων και του λοιπού προσωπικού, καθώς και από τις 16 Νοεμβρίου 1992 για τις χώρες υπηρεσίας όπου η αύξηση του κόστους ζωής ήταν ιδιαίτερα υψηλή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από τις 16 Νοεμβρίου 1992, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην κατωτέρω χώρα διαμορφώνεται ως εξής:
Ελλάδα 87,0.
2. Από την 1η Ιανουαρίου 1993, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην κατωτέρω πόλη διαμορφώνεται ως εξής:
Varese 108,6.
3. Οι διορθωτικοί συντελεστές που εφαρμόζονται στη σύνταξη καθορίζονται σύμφωνα με το άρθρο 82 παράγραφος 1 του κανονισμού υπηρεσιακής κατάστασης.
Τα άρθρα 3 έως 10 του κανονισμού (ΕΟΚ, Ευρατόμ, ΕΚΑΧ) αριθ. 2175/88 (4) παραμένουν εν ισχύι.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Σεπτεμβρίου 1993.

Labels: 19
0
9
18
15